Solbakkens menn leverte en real sluttspurt og kunne fort utlignet på dødball. Men Palace kunne til slutt slippe jubelen løs, og sesongens første hjemmetap var et faktum for «ulvene». Palace klatret med dagens trepoenger opp på en sjetteplass med like mange poeng som Wolverhampton på femteplass.
- Jeg er skuffet, men vi gjør ingen dårlig kamp og det går den riktige veien. Det her er ikke noe å skamme seg over, sier Solbakken, som også var klar på at Crystal Palace utligning var offside.
Det som bekymrer nordmannen er skadene. Det begynner å bli tynt med kantspillere i Wolves-troppen. Mot Crystal Palace fikk Slawomir Peszko strukket et leddbånd og måtte byttes ut. Fra før av er Razak Boukari ute for seks uker etter å ha blitt skadd i seieren mot Sheffield Wednesday.
Det passer dårlig fordi Solbakkens neste motstander er Blackburn allerede lørdag.
- Det var en positiv hjemmekamp. I perioder spilte vi bra.
Jonathan Parr startet oppgjøret på benken, men erstattet Jonathan Williams på stillingen 1-1 20 minutter før slutt.